kardosdrur/scandi-wiki huggingface dataset:
WCW Mayhem

Mayhem var et pay-per-view-show inden for wrestling produceret af World Championship Wrestling. Det var ét af organisationens månedlige shows og blev afholdt i november fra 1999 til 2000. Det er det første pay-per-view-show, der er blevet opkaldt efter et computerspil i stedet for, at computerspillet bliver opkaldt efter et eksisterende show. Mayhem 1999 var WCW's første show nogensinde i Canada.

Resultater

1999 
Mayhem 1999 fandt sted 21. november 1999 fra Air Canada Centre i Toronto, Canada.

 VM-titelturnering (semifinale): Chris Benoit besejrede Jeff Jarrett
 WCW Cruiserweight Championship: Evan Karagias (med Madusa) besejrede Disco Inferno (med Tony Marinara)
 Det var Evan Karagias' første titel.
 WCW Hardcore Championship: Norman Smiley besejrede Brian Knobbs (med Jimmy Hart)
 Norman Smiley blev dermed den første hardcore-mester i WCW.
 The Revolution (Perry Saturn, Dean Malenko og Asya) (med Shane Douglas) besejrede The Filthy Animals (Eddie Guerrero, Billy Kidman og Torrie Wilson) (med Konnan) i en Elimination match
 Saturn eliminerede Torrie Wilson til sidst og sikrede sejren til The Revolution.
 Buff Bagwell besejrede Curt Hennig i en Retirement match
 Curt Hennig måtte dermed indstille karrieren. Hennig vendte dog tilbage i 2001 i X Wrestling Federation, hvor han bl.a. fik en kamp mod Hulk Hogan, og han gjorde også comeback i World Wrestling Entertainment i 2002.
 VM-titelturnering (semifinale): Bret Hart besejrede Sting
 Vampiro (med Jerry Only) besejrede Berlyn (med The Wall) i en Dog Collar match
 Meng besejrede Lex Luger (med Miss Elizabeth)
 WCW United States Heavyweight Championship og WCW World Television Championship: Scott Hall besejrede Booker T
 Kampen var om begge Scott Halls titler.
 David Flair kæmpede uafgjort mod Kimberly Page
 Goldberg besejrede Sid Vicious i en "I Quit" match
 Dommeren stoppede kampen, da Sid Vicious besvimede seks minutter inde i kampen.
 WCW World Heavyweight Championship: Bret Hart besejrede Chris Benoit
 Bret Hart vandt denne finale i en turnering om den ledige VM-titel.
 Det var Bret Harts første og eneste VM-titelsejr i WCW.

Wrestling
Meinungsgade

Meinungsgade er en sidegade på Nørrebro i København, der går fra Nørrebrogade i sydvest til Guldbergsgade i nordøst. Gaden er bebygget med en blanding af nyere og ældre etageejendomme.

Historie og bebyggelse 

Meinungsgade er opkaldt efter kaptajn Conrad Robertus Meinung (1805-1872), der havde en landejendom ved navn Wilhelmines Lyst på stedet. Omkring 1859 anlagde han gaden og begyndte at udstykke grunden. Det var på en tid, hvor man interesserede sig for sundere arbejderboliger, og Meinung opførte dem som noget nyt med en hulmurskonstruktion. Metoden premieredes ved en verdensudstilling i Paris.

Rudolph Koefod havde i forvejen anlagt en fabrik på stedet i 1857. H. Rudolph Koefoed & Co. blev senere fusioneret med en anden maskinfabrik til Koefod & Hauberg. Et andet industriforetagende, Smith & Mygind, senere FLSmidth, blev grundlagt i en tidligere stald mellem Meinungsgade og Møllegade i 1872. Den blev dog erstattet af en maskinfabrik efter få måneder. Koefod & Hauberg flyttede til Tagensvej efter at være blevet fusioneret med Marstrand, Helweg & Co. til Titan A/S i 1897. Fabrikken i Meinungsgade blev så udlejet til A/S Kjøbenhavns Cykelfabrik. 

Meinungsgade 17a-b, en grundmuret ejendom med tegl i mønstermuring, opførtes for Smedemesterforeningen i 1883 for at skaffe betalelige boliger til dårligt stillede smedemestre. På facaden ses et portrætrelief i bronze af foreningens formand ankersmedemester A.W. Holm. De to lange lave huse ved siden af i nr. 19 og 21 er fra 1868.

Indtil 1894 lå Anstalten for svagt begavede døvstumme i Meinungsgade.

Noter

Eksterne henvisninger 

Gader på Nørrebro
Pain (Naruto)

Pain (ペイン, Pain) er en figur fra Manga- og Anime-serien Naruto. Han er lederen af Akatsuki og partner med Konan. Som barn var han kendt som Nagato (長門), et barn fra Amegakure og var trænet af Jiraiya. Under Jiraiya’s formynderskab udviklede han Rinnegan (輪廻眼, lit. "Saṃsāra øje"), en unik teknik karakteriseret ved et række koncentriske cirkler omkring pupillen, der lader indehaveren udføre alle ninja teknikker. Efter hans træning med Jiraiya ville han bringe fred til verden og lære folk om smerten fra krigen og tog sig derfor navnet "Pain", der betyder smerte. Til sidste erobrede han Amegakure og fik titlen "gud" for indbyggerne. Da Pain først introduceres er han omrids kun vist. I 2. del vises dele af hans ansigt, hvilket kulminerer i, at han faktisk er 6 personer, der tilsammen kaldes for "de seks veje af smerte" (ペイン六道, Pain Rikudō). De sekskroppe er hvert navngivet efter én af de buddhistiske reinkarnationer, de har alle Rinnegang øjne, orange hår og en stort antal piercinger.

Opdagelsen af Pain's evne er en stor del af del 2 (Naruto Shippuden). Da Jiraiya kæmper mod Pain finder han ud af, at de seks kroppe bruger deres Rinnegan syn til at dele informationer og koordinere både angreb og forsvar. Hver af dem har også sine egne unikke evne; dyrekroppen kan hidkalde et stort arsenal af dyr, preta-kroppen kan absorbere alle angreb som en slags forsvar, deva-kroppen kan fastgøre og afvise ting og Naraka-kroppen genskabe de andre kroppe. Da Jiraiya opdager, at alle seks kroppe tilhører den ninja han engang kendte (altså Nagato) sender han sin viden om Pain og én af Pain's kroppe til Konoha, som han fik dræbt. Dog dør Jiraiya kort efter. Den information Konoha får siger, at Pain's kroppes piercinger er chakra fra Nagato, som han bruger til at kontrollere sine kroppe fra stor afstand, som var det hans egne. Ud fra dette standpunkt har Masashi Kishimoto udtalt, at piercingerne får Pain til at se mere farlig ud, hvilket også kan forstås som den smerte piercinger giver når man får sådan en. Hvis en af kroppene bliver tabt bruger Pain hans unikke evne til at finde en erstatning. Ligeledes, hvis han skal overføre en stor mængde chakra til én krop ryger forbindelsen til de andre. Nagato's rigtige krop er skrøbelig, mager og tvunget til at bevæge sig i en stol. Pga. dette frygter Konan, at Nagato vil give for meget chakra og han til sidst vil dø af det.

Pain
WCW Hardcore Championship

WCW Hardcore Championship var en sekundær titel i World Championship Wrestling (WCW), der eksisterede fra 1999 til 2001. Titlen blev forsvaret i hardcore-kampe, hvor der sædvanligvis kun gjaldt få regler, og hvor det var tilladt at bruge våben. Senere blev reglerne ændret, så kampen begyndte backstage, men kun kunne vindes via pinfall i ringen. Titlen blev skabt som resultat af den stigende popularitet inden for hardcore-wrestling i Nordamerika, der opstod mod slutningen af 1990'erne. Titlen fik dog aldrig den samme succes som WWF Hardcore Championship i World Wrestling Federation (WWF). 

Titlen blev skabt i WCW i november 1999, og Norman Smiley vandt titlen i kamp mod Brian Knobbs ved WCW's Mayhem d. 21. november 1999. Den sidste indehaver af titlen var Meng, der holdt titlen, da World Championship Wrestling blev solgt til World Wrestling Federation i marts 2001. 

Wrestling
HTC Tattoo

HTC Tattoo (tidligere kendt som HTC Click) er en smartphone fra HTC. Den benytter operativsystemet Android og er den anden telefon med interfacet HTC Sense UI. Telefonen blev annonceret 8. september 2009

Specifikationer 
 Processor: Qualcomm, 528 MHz
 OS: Android
 Hukommelse: 512MB RAM
 Størrelse: 106 x 55,2 x 14 mm
 Vægt: 113 g. inkl. batteri
 Skærm: 2,8" TFT-LCD resistiv touchskærm
 Opløsning: 240 x 320 pixels
 GPS: A-GPS, intern antenne
 Tilslutningsmuligheder: Bluetooth 2,0, Wi-Fi: IEEE 802,11 g/b, MiniUSB
 3,5mm mini Jack stik til hovedtelefoner
 Kamera: 3,2 MP
 Understøttede formater: MP3, AAC, AMR-NB, WAV, MIDI, WMA9, MPEG-4, WMV9
 Batteri: Lithium-ion
 Op til 342 min. tale med W-CDMA
 Op til 390 min. tale med GSM
 Op til 520 min. stadbytid med W-CDMA
 Op til 340 min. stadbytid med GSM
 G-sensor
 Digitalt kompas
 FM-radio

Se også 
 Android
 Android Market
 HTC Hero
 HTC Magic

Eksterne henvisninger 
 HTC Tattoo's produktside

Tattoo
Android-enheder
Thomas Thomasen Bisp

Thomas Thomasen Bisp (født 1780, død 1822) var den sidste forbryder, der blev henrettet i Hjørring. 

Bisp havde i 1821 forgiftet sin hustru og mor til hans fem børn, Maren Justsdatter, med rottekrudt (arsenik) på en skive smørrebrød. Bisp var blevet forelsket i tjenestepigen Ane Magrethe, hvem der havde opfordret ham til at tage konen af dage med "rottekrudt".

For sin udåd blev Thomas Thomasen Bisp dømt til at blive henrettet, ved først at blive knebet med glødende tænger tre gange, få sin højre hånd afhugget, halshugget og til sidste lagt på hjul og stejle. Han blev dog delvis benådet af kong Frederik 6., der mente at det ikke var nødvendigt med knibningerne og afhuggelsen af hånden; men hovedet skulle han dog af med.

Det var skik dengang at liget fik lov at stå på stejle og stage til skræk og advarsel for andre om udåd; men Thomas' slægtninge nedtog legeme og hoved om natten og begravede de jordiske rester et stykke fra retterstedet. 

Tjenestepigen Ana Magrethe blev dømt til livsvarigt tugthusarbejde i Viborg Tugthus, men blev dog benådet af Kong Frederik 6. efter 17 år.

I forbindelse med vejarbejde i år 1900 blev Thomas Thomasen Bisps skelet og kranium med en stage igennem fundet, og det har siden befundet sig på Vendsyssel Historiske Museum, hvor det er en del af den permanente udstilling.

Eksterne henvisninger 

 Vendsyssel historiske musum og historisk arkiv
 jaos.dk 

Personer henrettet ved halshugning
Mordere fra Danmark
Henrettede personer fra Danmark
Sankt Hans Torv

Sankt Hans Torv er en plads på Indre Nørrebro i København. I gamle dage blev pladsen brugt til kvægtorv for de kreaturer, der græssede på Københavns Nørre Fælled. Hvor torvet ligger i dag, samlede man kvæget, når det skulle malkes. Sankt Johannes (Johannes Døberen) var kvæghyrdernes skytshelgen. 

I slutningen af 1700-tallet blev pladsen udgangspunkt for vogne, der kørte folk til skovene nord for København, f.eks. til Sankt Hans. Derfor kaldtes pladsen i folkemunde Sankt Hans Torv, og det blev senere et officielt navn.

Torvets navn har inspireret til navngivningen af Sankt Johannes Kirke, som stod færdig i 1861 og ligger øst for torvet klemt inde mellem gaderne Nørre Allé og Blegdamsvej. Hans er en kortere, dansk form for bibelens Johannes.

I de sidste ti år har torvet og det omkringliggende område næsten udviklet sig "latinerkvarterslignende" med et rigt og varierede kulturliv, samt mange cafeer, restauranter og specialforretninger.

Skt. Hans Torv var engang et stort vejkryds, men en del af trafikårerne er nu brudt af en let bølgende flade, som støder op til en af de omkransende bygninger. Den bølgende flade minder om et naturligt terræn. Her står et enkelt træ. Granitbelægningen tilpasser sig de omkringliggende gaders brolægning og højdeforskelle. Midt på pladsen står Jørgen Haugen Sørensens vandkunst "Huset, der regner",hvorfra det af og til pibler fra små springvand i belægningen. Torvet blev omlagt efter planer af Sven-Ingvar Andersson og Henrik Pøhlsgaard for stadsarkitekt Otto Käszner, og var afsluttet i 1992.

Trafikken spiller stadig en stor rolle på Skt. Hans Torv, men nu som en dynamisk faktor, der vidner om, at vi befinder os i en travl og livlig bydel. Til trods for trafikken er stemningen på Skt. Hans Torv venlig og afslappet. Pladsen er blevet et åndehul for Nørrebros beboere, som har fået deres helt eget centrum.

Eksterne henvisninger 

 Sankt Hans Torv (1993), Værkleksikon, DAC
 Fontæne, Den Store Danske
 Huset, der regner, Vej og Park 
 Gamle postkort (af bl.a. Skt. Hans Torv), Nørrebro Lokalhistoriske Forening og Arkiv

Torve og pladser i København
Nørrebro
Fortum Waste Solutions

Fortum Waste Solutions A/S (frem til 2012 Kommunekemi A/S; indtil 2015 Nordgroup A/S eller NORD; indtil 2017 Ekokem A/S) blev etableret i 1971 som det første danske behandlingsanlæg for farligt affald, og har hovedsæde i Nyborg. I 2009 blev Kommunekemi købt af kapitalfonden EQT Infrastructure, som solgte den videre til det finske Ekokem i 2015. I 2016 blev moderselskabet Ekokem overtaget af den ligeledes finske energikoncern Fortum. I april 2017 skiftede det danske datterselskab navn til Fortum Waste Solutions A/S. 

Fortum har et stort udbud af behandlingsydelser til affald, som er farligt og belaster miljøet. De tilbyder en certificeret og miljømæssig korrekt behandling af det farlige affald, samt en behandlingsgaranti for hele Danmark. I 2012 blev der behandlet ca. 173.000 tons affald.

Anlægget er i dag placeret i bymæssig bebyggelse ca. 400 meter fra den nærmeste række af parcelhuse i Nyborg.

Frem til 2009 var Kommunekemi i offentligt ejerskab af KL, Københavns Kommune og Frederiksberg Kommune. De solgte med virkning fra 1. januar 2010 virksomheden til EQT Infrastructure for en pris på 260 mio. DKK. To år senere rettede tre konkurrenter en kritik mod salgsprisen, som de vurderede skulle have være omtrent tre gange så stor.

Behandling og produktion 
Overordnet set handler produktionen om at forbrænde affald og fra denne proces udvinde elektricitet og varme. Andre opgaver er at udvinde metaller eller andet anvendeligt materiale fra affaldet, samt sikre at visse affaldstyper kan recirkuleres.

I 2012, erhvervede NORD olieoparbejdningsanlægget H2O Liquid Waste A/S i Grenaa. Anlægget kan separere olie fra vand, så olie fra f.eks. skylning af beholdere kan genbruges.

Cirka 80 % af energimængden i det modtagne affald, anvendes til processer internt på anlægget eller eksporteres i form af fjernvarme og elektricitet, der aftages af husstandene i Nyborg.

Import af giftigt affald 
Behandlingsanlægget i Nyborg har i mange år forarbejdet giftigt affald fra udlandet, også da firmaet var på danske hænder under Kommunekemi.

I efteråret 2010 var der en offentlig debat om, hvorvidt det kunne accepteres, at Kommunekemi havde besluttet at modtage 6.100 tons hexachlorbenzen (HCB) fra Australien til behandling, da man på behandlingsanlægget ikke selv havde udstyr og teknologi til at forarbejde det. Desuden var (og er) HCB ulovligt at importere til Danmark. Presset på Danmarks miljøminister i 2010, Karen Ellemann, førte i første omgang til, at transporten blev stoppet.

Undervejs i debatten blev det af fagfolk påpeget, at HCB i sig selv ikke udgør nogen større sikkerhedsrisiko, samt at man i Nyborg var blandt de førende i verden til at behandle denne type giftstoffer. Endvidere blev det oplyst at behandlingsanlægget tidligere havde behandlet materialer som polyklorerede bifenyler (PCB) uden problemer.

Et flertal i Folketinget fik stoppet handlen, og det kom senere frem, at Miljøministeriet i sommeren 2011 måtte betale afsenderen, Orica, en erstatning på 2,25 mio. AUD.

Referencer 

Etableret i 1971
Kemivirksomheder i Danmark
Miljøteknologivirksomheder
Nyborg
Roland Emmerich

Roland Emmerich (født 10. november 1955 i Stuttgart, Baden-Württemberg, Tyskland) er en tysk filminstruktør, virksom i USA. 

Emmerich debuterede i 1984. Han anskaffede sig et navn i Hollywood med actionfilmen Universal Soldier (1992) med Jean-Claude Van Damme, og fik en ny publikumssucces med den aparte science fiction-film Stargate (1994). Med undtagelse af The Patriot (Patrioten, 2000), hvor Mel Gibson spiller frihedskæmper under den amerikanske uafhængighedskrig, har Emmerich specialiseret sig i effektfuld science fiction- og katastrofefilm i storformat: Independence Day (1996), Godzilla (1998), The Day After Tomorrow (2004), 10,000 BC (2008), 2012 (2009).

Filmografi (udvalg) 
 1992 – Universal Soldier
 1994 – Stargate
 1996 – Independence Day
 1998 – Godzilla
 2000 – Patrioten
 2004 – The Day After Tomorrow
 2008 – 10,000 BC
 2009 – 2012
 2011 – Anonymous
 2013 - White House Down
 2019 - Midway

Eksterne henvisninger 
 

Filminstruktører fra Tyskland
Filmproducere fra Tyskland
Personer fra Stuttgart
Arkæoastronomi

Arkæoastronomi er det tværvidenskabelige studie af fortidens kulturers observationer af og forestillinger om himmelfænomener baseret på arkæologiske udgravninger, bygningsmonumenter og deres astronomiske betydning. 

I 1700-tallet blev britiske oldforskere opmærksomme på, at visse oldtidsanlæg tilsyneladende er orienteret efter de positioner i horisonten, hvor solen står op og går ned ved solhverv. Senere blev også månens og stjernernes positioner og bevægelser inddraget. Fra de første famlende teorier har der udviklet sig en selvstændig forskningsgren, arkæoastronomien, som undersøger astronomiens betydning i oldtiden. 

De ældste astronomiske observationer fandt  sted i det forhistoriske Europa, Ægypten, Mesopotamien, Oldtidens Grækenland og Italien. Den behandler også europæisk astronomi i de første tusind år i vores tidsregning, det islamske verdensbillede og den islamske videnskab. Læren om himmellegemet i Østasien, astronomiske forestillinger i Indonesien, Australien og Polynesien behandles ligeledes. Endvidere behandles Præcolumbiansk kosmologi hos mayakulturen, aztekererne og inkariget, stjernetydning hos Nordamerikas oprindelige befolkning og i dele af Afrika, himmelkuglen som den naturlige kalender og nattens kompas, stjernebilleder og deres navne samt stjernenes og tidsregningen på Island og hos inuiterne og samerne.

Arkæoastronomi har en del tilfælles med disciplinen etnoastronomi, som også studerer myter og den tidlige videnskab i forskellige kulturer. Her fokuseres der på astronomiens rolle i menneskenes handlinger i forskellige kulturer.

Steder af arkæoastronomisk betydning 

 Nabta Playa, Nubiske Ørken, Egypten
 Det gamle Egyptens pyramider
 Newgrange, Knowth Irland
 Skibssætninger
 Arkaim, Rusland
 Ballochroy, Skotland
 Carnac-stenene, Frankrig
 Stonehenge, England 
 Megalit monumenter som ligner mennesker eller hændelser
 Gosecks solcirkel, Tyskland
 Cahokia Mounds, Illinois 
 Chichen Itza, Yucatan; El caracol, “observatorium”
 Monte Alban, Oaxaca
 Teotihuacan, Mexico 
 Uxmal, Yucatán; Guvernøres Palads, en lang, lav bygning ovenpå en kæmpestor platform 
 Xochicalco, Morelos, Mexico

Eksterne henvisninger 
 Privat hjemmeside om Arkæoastronomi

Astronomiens historie
Arkæologi
Regeringen Gro Harlem Brundtland II

Regeringen Gro Harlem Brundtland II var Norges regering fra 9. maj 1986 til 16. oktober 1989. Det var en ren Arbeiderparti mindretalsregering. 

Brundtland II, Regeringen Gro Harlem
Kirsti Kolle Grøndahl

Brit Kirsti Kolle Grøndahl (født 1. september 1943 i Oslo) er en norsk politiker og tidligere minister for Arbeiderpartiet.

Grøndahl er uddannet cand. mag. fra 1966. Hun repræsenterede Arbeiderpartiet i kommunestyret og formandskabet i Røyken kommune fra 1972, og blev valgt til Stortinget i 1977. Grøndahl var i Kirke- og undervisningsministeriet 1986-88 og udviklingsminister 1988-89. I 1993 blev hun som første kvinde i historien valgt til stortingspræsident.

Som barn boede hun otte år i Alta.

Hun har siden 1999 været amtmand i Buskerud.

Ekstern Henvisning 
 Stortinget.no – Biografi

Personer fra Oslo
Stortingsrepræsentanter fra Arbeiderpartiet
Kirkeministre fra Norge
Undervisningsministre fra Norge
Udviklingsministre fra Norge
Anne-Lise Bakken

Anne-Lise Bakken (født 30. marts 1952 i Oslo) er en norsk politiker (Ap). I perioden 1977 til 1989 repræsenterede Bakken Hedmark i Stortinget, med undtagelse af en periode fra 1986 til 1988 hvor hun var minister i Gro Harlem Brundtlands anden regering.

I perioden 1977-1981 var Bakken også næstformand i AUF. Hun var Hamar Arbeiderpartis borgmesterkandidat ved kommune- og fylkestingsvalget i Norge i 2007.

Bakken sidder i dag i Hamar formandskab og har en række andre poster, blandt andet er hun bestyrelsesformand i Hedmark Teater.

Ekstern henvisning 
 Stortinget.no – Biografi

Stortingsrepræsentanter fra Arbeiderpartiet
Familie- og forbrugerministre fra Norge
Personer fra Oslo
Viasat Motor

Viasat Motor er en skandinavisk motorsports tv-kanal der blev lanceret den 17. oktober 2008.

Begivenheder vist på kanalen omfatter Formel 1, NASCAR, GP2, WRC og MotoGP.

Referencer

Eksterne henvisninger 
 Viasat Motor  
 Viasat Motor  

Motor
John C. McGinley

John Christopher McGinley (født 3. august 1959 i New York City) er en amerikansk skuespiller, der nok er mest kendt for rollen som Perry Cox i den amerikanske sitcom Scrubs, der er skabt af amerikaneren Bill Lawrence. I rollen som Perry Cox, er McGinley gift med Lawrences egen kone, Christa Miller.

Privat har han været gift to gange. Hans første ægteskab varede fire år, fra 1997 til 2001, som var med Lauren Lambert. Han blev efterfølgende gift med Nicole Kessler, de har været gift siden 2007.

Udvalgt filmografi 
 Platoon (1986)
 Wall Street (1987)
 Talk Radio (1988)
 Født den fjerde juli (1989)
 Point Break (1991)
 Highlander II: The Quickening (1991)
 Nixon (1995)
 The Rock (1996)
 Any Given Sunday (1999)
 Identity (2003)
 Wild Hogs (2007)
 42 (2013)

Eksterne henvisninger 

 

Skuespillere fra New York
Personer fra New York City
Vejle Fjordsvøm

Vejle Fjordsvøm er et åbent vand-svømningsarrangement som foregår i Vejle hvert år i august måned. Det er arrangeret af Vejle Svømmeklub Triton, og går ud på at deltagerne skal svømme over Vejle Fjord. Svømningen foregår på den østlige side af Vejlefjordbroen, med start fra sydsiden af fjorden og mål ved Albuen Strand på fjordens nordlige side. I lige linje er turen ca. 1,3 km, men afhængig af vind og strøm, kan svømmerne risikere at svømme noget længere. Ved de første arrangementer blev deltagerne kørt i busser fra målområdet ved Albuen til startstedet på sydsiden af fjorden. De seneste par år er deltagerne i stedet blevet sejlet over fjorden af Match Racing Denmark.

Vejle Fjordsvøm blev første gang afholdt i 2005, og var på daværende tidspunkt det eneste oficielle åbent vand-svømmearrangement i Danmark. Ved det første arrangement gennemførte 110 deltagere distancen. I 2013 havde arrangementer 518 deltagere.

Ved arrangementet i 2013 omkom en 52-årig kvinde. Det er første gang en svømmer omkommer ved et åbent vand-arrangement i Danmark.

Kilder

Eksterne henvisninger 
 Officiel hjemmeside for Vejle Fjordsvøm

Åbent vand-svømning
Svømning i Danmark
Fjordsvøm
Castellón (provins)

Castellón (spansk: Castellón, valenciansk/catalansk: Castelló) er en provins i det nordlige  Spanien, centralt i den autonome region Valencia. Den grænser til provinserne Valencia, Teruel og Tarragona og til Middelhavet.

Provinshovedstaden er Castellón de la Plana (catalansk: Castelló de la Plana). Provinsen har tæt ved 600.000 indbyggere; ca. 30 % bor i provinshovedstaden, 60 % bor storbyområdet i og  omkring byen og omkring 85 % langs kysten. 

Andre store byer i provinsen er Villarreal, Burriana, la Vall d'Uixó og Vinaròs. Der er 135 kommuner i provinsen, som dækker et område på 6.632 km².

Eksterne henvisninger 
 Officiel webside

Provinser i Spanien
Valencia (region)
BBC Lifestyle

BBC Lifestyle er en international tv-kanal fra BBC som sender inspiration for hjemmet, mad, familien og livet. Kanalen er tilgængelig via satellit og IPTV. Kanalen ejes af BBC Worldwide.

Tv-kanaler fra Storbritannien
Lifestyle
Etableret i 2008
Jyoti Basu

Jyoti Basu (8. juli 1914−17. januar 2010) var en politiker fra det kommunistiske parti ISK i Vestbengalen i Indien. Han har i mange år været medlem af politbureauet i Det indiske Kommunistparti (CPI (M)), og var premierminister (Chief Minister) i hjemlandet i 1977-2000, hvilket gjorde ham til den indiske politiker, der har haft denne stilling længst.

Eksterne henvisninger 

Kommunister
Politikere fra Indien